Document ID: 31993L0069

KOMISSION DIREKTIIVI 93/69/ETY,
annettu 23 päivänä heinäkuuta 1993,
lannoitteita koskevan jäsenvaltioiden lainsäädännön lähentämisestä annetun neuvoston direktiivin 76/116/ETY mukauttamisesta tekniikan kehitykseen
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen ja eritysesti sen 100 a artiklassa,
ottaa huomioon lannoitteita koskevan jäsenvaltioiden lainsäädännön lähentämisestä 18 päivänä joulukuuta 1975 annetun neuvoston direktiivin 76/116/ETY(1), sellaisena kuin se on viimeksi muutettuna direktiivillä 89/530/ETY(2), ja erityisesti sen 9 artiklan 1 kohdan,
sekä katsoo, että
perustamissopimuksen 8 a artiklassa määrätään alueesta, jolla ei ole sisäisiä rajoja ja jolla tavarat, henkilöt, palvelut ja pääomat voivat liikkua vapaasti,
direktiivissä 76/116/ETY vahvistetaan säännöt ETY-lannoitteiden pitämisestä kaupan,
direktiivin 76/116/ETY liitteeseen I olisi lisättävä uusia lannoitteita, jotta niissä voisi olla "ETY-lannoite" -merkintä; direktiivin 76/116/ETY täydentämisestä ja muuttamisesta annetuissa neuvoston direktiiveissä 89/284/ETY(3) ja 89/530/ETY on omat erityiset liitteet, joita ei ole sisällytetty direktiivin 76/116/ETY liitteeseen I ja sen vuoksi on tarpeen muotoilla uudelleen direktiivin 76/116/ETY liite I, jotta siitä tuli selvempi ja helpompi lukea ja ymmärtää,
ottaen huomioon suunnitellun toiminnan laajuus ja vaikutukset tässä direktiivissä säädetyt yhteisön toimenpiteet eivät ole ainoastaan tarpeellisia vaan myös välttämättömiä vahvistettujen tavoitteiden toteuttamiselle; jäsenvaltiot eivät voi saavuttaa näitä tavoitteita itsenäisesti; sen vuoksi direktiivissä 76/116/ETY on jo säädetty niiden toteuttamisesta yhteisön tasolla, ja
tässä direktiivissä säädetyt toimenpiteet ovat lannoitteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 76/116/ETY liite seuraavasti:
a) lisätään A osan 1 kohtaan tämän direktiivin liitteessä I olevat yksiravinteiset typpipitoiset lannoitteet;
b) lisätään B osaan tämän direktiivin liitteessä II olevat moniravinteiset lannoitteet;
c) lisätään C osan 1 kohtaan tämän direktiivin liitteessä III olevat nestemäiset lannoitteet.
2 artikla
1 Direktiivin 89/284/ETY liitteestä I tulee direktiivin 76/116/ETY liitteessä I oleva D osa otsakkeella "Sivuravinnelannoitteet".
2 Lisätään direktiivin 76/116/ETY liitteessä I olevaan D osaan tämän direktiivin liitteessä IV oleva lannoite.
3 artikla
1 Direktiivin 89/530/ETY liitteestä tulee direktiivin 76/116/ETY liitteessä I oleva E osa otsakkeella "Hivenravinnelannoitteet".
2 Korvataan direktiivin 76/116/ETY liitteessä I olevan E osan A luku tämän direktiivin liitteellä V.
4 artikla
1 Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä huhtikuuta 1994. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2 Jäsenvaltioiden on sovellettava 1 kohdan säännöksiä 1 päivästä toukokuuta 1994.
5 artikla
Tämä direktiivi on osoitettu kaikille jäsenvaltioille.
Tehty Brysselissä 23 päivänä heinäkuuta 1993.

Labels: 7
17
6
15